ગુજરાત રાજ્યમાં કોંગ્રેસ અને ખેડૂતો દ્વારા વિવિધ પાક અને કિસાનોના પ્રશ્નો અંગે દેખાવો કરવામાં આવી રહ્યા છે. ત્યારે આજે પત્રકારો સમક્ષ રાજ્યના નાયબ મુખ્યમંત્રી નીતિન પટેલે કહ્યું હતું કે, વિપક્ષે કઈ કરવાનું નથી અને માત્ર બોલવાનું છે. યુપીએ સરકારમાં ખેડૂતો બેહાલ હતા તેમ જણાવતા નીતિન પટેલે કહ્યું કે, યુપીએ સરકારમાં મોટી મોટી સિચાઈ યોજનાઓ ખોરંભે પડી ગઈ હતી. તેમાં નરેન્દ્ર મોદીએ વડાપ્રધાન તરીકે આવતા જ મોટા બજેટ ફાળવી આ યોજનાઓ ઝડપથી પુરી કરવામાં આવી રહી છે. જેમ કે, ગુજરાતમાં કોંગ્રેસે ૭ વર્ષ સુધી નર્મદા ડેમમાં નવા દરવાજા લગાવવા મંજુરી નહીં આપવા સાથે તેમાં પાણી ભરવા પણ નહોતું દીધું. જ્યારે નરેન્દ્ર મોદીએ વડાપ્રધાન બનતા જ માત્ર ૧૭ દિવસમાં નર્મદા ડેમમાં દરવાજા લગાવવા સાથે તેમાં પાણી ભરવાની મંજુરી આપી હતી.